Document ID: /fineweb-2-swissfilter-quality_10-filterrobots/filtered/02681.jsonl.gz/12

Suspecții în cazul jafului armat al magazinului de bijuterii din
Un bărbat în vârstă de 46 de ani, bolnav, a fugit din Marea Britanie în Elveția pentru a putea apela la sinucidere asistată
Bărbatul era bolnav de cancer și nu mai putea să îndure chinul așa că a plecat din UK în Elveția pentru a apela la sinuciderea asistată.
A îmbrăcat costumul preferat și în timp ce i-a fost administrată doza letală a ascultat piesa “My Way” a lui Frank Sinatra. Dan a plătit mai bine de 22.000 de euro pentru a își pune capăt zilelor într-o clinică din Elveția. Alături de el a fost pe parcursul întregii proceduri Sarah, soția în vârstă de 45 de ani.
“Dan nu ar fi trebuit să își petreacă ultimele zile cu atât de mult stres și frică. Dacă i s-ar fi permis o moarte asistată acasă, ar fi putut să își ia rămas bun de la toți oamenii pe care i-a iubit. Ar fi trebuit să i se permită să moară în propria sa țară, în condițiile lui”, a explicat Sarah.
Bărbatul a fost diagnosticat cu cancer renal rar, în luna august a anului trecut. Boala s-a răspândit rapid iar speranța de viața a scăzut de la un an la doar câteva săptămâni. Potrivit declarațiilor membrilor familiei, Dan a ales să apeleze la sinucidere asistată deoarece era incapabil să mănânce sau să bea.
“Tatăl nostru a murit într-un ospiciu din cauza unei tumori pe creier. Cred că asta l-a urmărit pe Dan toată viață, imaginea tatălui nostru incapabil să vorbească. Acest lucru nu a fost pus în discuție. El luase decizia și voia să plece pe picioare din lumea asta și dorea ca familia să îl susțină. Toți am spus da, fără ezitare. A vrut să omoare el cancerul, nu cancerul pe el. Să vezi pe cineva în starea asta e îngrozitor”, a povestit sora lui Dan, Kate.
Având în vedere faptul că moartea asistată este ilegală în UK și se pedepsește cu până la 14 ani de închisoare, Dan a păstrat decizia secretă. Mai mult, de teamă să nu fie detectat pe aeroport, a plătit 13.000 de euro pentru a închiria un avion privat pentru el și familia lui.
Familia s-a cazat la un hotel din Basel iar la ultima cină în familie, Dan a comandat carne de pui și vin roșu însă doar a gustat fără să poată mânca deoarece boala lui nu îi permitea acest lucru ci îi provoca instant starea de vomă.
Bărbatul a fost incinerat în Elveția iar cenușa lui a fost trimisă în Marea Britanie.